cyanic-selkie/wikianc huggingface dataset:
Սելին Ֆիգարի սպանություն
Դատ
Դատական գործընթացը սկսվել է Վուսթերի թագավորական դատարանում 1996 թվականի հոկտեմբերի 2-ին, գործով որոշումը կայացրել են դատավոր Լաթամը և ատենակալները ։ Մորգանի պաշտպանը թագավորական փաստաբան Նայջել Ջոնն էր , քրեական գործը հարուցվել է թագավորական փաստաբան Դեյվիդ Ֆարերի կողմից ։ Մորգանը հերքել է իր մեղքը ։ Մեղադրող կողմը պնդում էր, որ Մորգանը բռնաբարել և սպանել է Սելին Ֆիգարին կեսօրից հետո և մինչև 1995 թվականի դեկտեմբերի 19-ի երեկոն, այնուհետև տասն օրվա ընթացքում նրա մարմինը պահել է բեռնատարի խցիկում ։ Ֆարերը դատարանին հայտնել է, որ աղջիկը խեղդամահ է եղել, իսկ գլխին եղել են ծանր առարկայի հարվածի հետքեր, նրա դեմքին վնասվածքներ են հասցվել ոտքերի հարվածներով։ Հնչեցին նաև վկայություններ այն մասին, որ նրա ձեռքերը կապված են եղել, և որ սեռական ակտ է տեղի ունեցել, մեղադրող կողմը այն կարծիքին է եղել, որ նա սեռական կապի մեջ է մտել ահաբեկումների պատճառով ։
Մեղադրող կողմի ներկայացրած ապացույցները ցույց են տվել, որ Մորգանը շարունակել է օգտագործել մեքենան, իսկ Ֆիգարը մահացած–նետված է եղել խցիկում, և որ բեռնատարը կայանված է եղել Սուրբ Ծննդյան շրջանում իր տան մոտ։ Ֆարերն ասել է, որ Մորգանը բահ, կացին ու դանակ է գնել՝ մտադիր լինելով մասնատել մարմինը, բայց փոշմանել է ։ Դրա փոխարեն հաջորդ օրը նա ազատվել է նրա աճյունից ։ Այդ ուղևորության փաստը թաքցնելու նպատակով նա իր բեռնատարի տախոգրաֆից հեռացրել է ապահովիչը (այսպիսով նա ջնջել է ուղևորության տվյալները), ապա գնացել է Վուստերշիր ։ 1995 թվականի դեկտեմբերի 29-ին նրա ճամփորդական գրառումների մեջ հակասություններ են հայտնաբերվել, քանի որ ուղևորությունից հետո նա մոռացել է փոխարինել ապահովիչը ։ Խցիկում հայտնաբերված արյան բծերի ԴՆԹ-թեստերը ցույց են տվել, որ այն պատկանել է Ֆիգարին։ Միաժամանակ Մորգանի ավտոտնակում հայտնաբերվել է արյունով ներծծված ներքնակ ։ Նրա տնից դուրս են բերվել մի քանի իրեր, որոնք պատկանել են Ֆիգարին, այդ թվում՝ լուսանկարներ ու արդուզարդի պայուսակը ։ Պահեստից ոչ հեռու, ուր նա այցելել է գիշերը, երբ ազատվել է դիակից, հայտնաբերվել են նրա հագուստի որոշ տարրեր ։ Երկու շիշ «Պասկալ Կրետյեն»–ը, որոնք Ֆիգարը տարել էր Անգլիա, Մորգանը Սուրբ Ծննդյան տոնի առթիվ նվիրել էր ավտոպարկը սպասարկող անձնակազմի երկու անդամներին, որոնք աշխատում էին իր տան դիմաց գտնվող «Shell» կայարանում ։
Մորգանը խոստովանել է, որ Ֆիգարին վերցրել է 1995 թվականի դեկտեմբերի 19-ի օրվա երկրորդ կեսին ։ Նա պնդում էր, որ սեքսը եղել է փոխադարձ համաձայնությամբ զրույցից և սիրախաղից հետո։ Նրանք խոսել են, և Մորգանը մեքենան կանգնեցրել է վթարային հրապարակում, որտեղ աղջկա համար մի բաժակ թեյ է պատրաստել և խնդրել այն, ինչ նա հետագայում անվանել է «Սուրբ Ծննդյան համբույր» ։ Նա ասել է, որ դրանից հետո ինքն աղջկան տարել է Սաութգեմփթոն, որտեղ նրանք կոնտակտային տվյալներ են փոխանակել, ապա ինքը հեռացել է ։ Նա պնդել է, որ աղջիկը «ուրախ էր ու երջանիկ» ։ Նա կապ չի հաստատել այն բանից հետո, երբ ոստիկանությունը մանրամասներ է խնդրել այն վարորդի մասին, ով եղել է աղջկան տանողը։ Նա չի ցանկացել, որ իր կինն իմանա դավաճանության մասին ։ Նա պնդել է, որ աղջկան լուսանկարներն ու այլ իրեր հայտնվել են իր մոտ, քանի որ նա մոռացել է դրանք իր բեռնատարի մեջ ։ Իսկ ներքնակը ծածկվել է մեկ այլ վարորդի արյամբ, ով բեռնատարը վարձակալել էր 1994 թվականին․ նրա ոտքը վնասվել էր ։
Հոկտեմբերի 16-ին ատենակալները երեք ու կես ժամ են ծախսել Սելին Ֆիգարի սպանությունը որակելու համար։ Մորգանը դատապարտվել է ցմահ բանտարկության, նրան պայմանական վաղաժամկետ ազատման իրավունքը վերապահվել է ներքին գործերի նախարարի իրավասությանը, ինչը հաջորդիվ պետք է հաստատի պայմանական վաղաժամկետ ազատման խորհուրդը ։ Դատավճիռ կայացնելով՝ դատավոր Լաթամն ասել է՝Այն, ինչ դուք արել եք Սելինի հետ, զզվանք է առաջացնում բոլոր առողջ դատող մարդկանց մտքում։ Դուք վտանգավոր մարդ եք, և ես այդ մասին կզեկուցեմ ներքին գործերի նախարարին .Լաթամը Մորգանին նվազագույն ազատազրկման ժամկետ սահմանեց 20 տարին, այն հետագայում հավանության արժանացավ Անգլիայի և Ուելսի գլխավոր դատավոր լորդ Բինգհեմի կողմից, իսկ 1998 թվականի նոյեմբերի 4-ին ներքին գործերի նախարարն այդ մասին տեղեկացրեց Մորգանին ։
Բողոքարկումներ
Մորգանը բողոքարկել է դատավճիռը՝ պատճառաբանելով, որ գործը քննվել է ոչ օբյեկտիվ՝ գործընթացի նկատմամբ հանրության ուշադրության պատճառով։ 1998 թվականի փետրվարի 5-ին նրա միջնորդությունը մերժվեց Անգլիայի և Ուելսի Վերաքննիչ դատարանի կողմից։ Երեք գործող դատավորներ որոշեել են, որ միջնորդությունը բավարարելու համար անհրաժեշտ հիմքեր չկան ։
2009 թվականի հունվարին 2003 թվականի «Քրեական արդարադատության մասին» օրենքի 22-րդ հավելվածի 3-րդ կետին համապատասխան Մորգանը կրկին դիմել է Լոնդոնի Բարձր դատարան՝ խնդրելով վերանայել առաջարկված նվազագույն ժամկետը։ Նույն թվականի հուլիսին այդ դիմումը մերժվել է։ Նախագահող դատավոր Պիտեր Օփենշոուն ասել է՝Դատավճիռը մնում է ուժի մեջ՝ ցմահ ազատազրկում։ Դատապարտյալին ազատ արձակելու հարցը չի կարող նույնիսկ դիտարկվել, քանի դեռ նա չի նստել առնվազն 20 տարի (բացառությամբ՝ մինչ դատավճիռը կալանքի ժամկետը)։ Այսինքն՝ չի կարելի ասել, որ այդ ժամանակ նա ազատ կարձակվի, ավելին՝ նա ձերբակալված կմնա մինչև պայմանական վաղաժամկետ ազատման խորհուրդը չհամարի, որ նա այլևս ռիսկ չի ներկայացնում հանրության համար։ Նույնիսկ եթե խորհուրդը որոշում կայացնի ապագայում ազատ արձակել նրան, նա հաշվառման մեջ կմնա իր մնացած ողջ կյանքի ընթացքում ։
Հետևանքներ և հիշատակ
Սելին Ֆիգարի մարմինը Ֆրանսիա է տեղափոխվել 1996 թվականի հունվարի 17-ին, հուղարկավորությունը տեղի է ունեցել հունվարի 20-ին ։ Նա թաղված էՍե–սյուր–Սոն-է-Սենտ-Ալբենում։ «The Mail on Sunday»-ն հայտնել է, որ արարողությանը մասնակցել են 3000 սգացողներ, այդ թվում՝ Ֆիգարների ընտանիքը, ընկերները և ֆրանսիացի քաղաքական գործիչներ ։
Օմբերսլի գյուղի Սուրբ Անդրեյ եկեղեցում ստեղծվել է Սելին Ֆիգարի հիշատակին նվիրված հուշայգի։ Այն գտնվում է այն վայրի կողքին, որտեղ գտնվել է նրա մարմինը, բացման արարողությունը տեղի է ունեցել 1997 թվականի հունիսին ։ Տեղի բնակիչները ավելի քան 1000 ֆունտ ստերլինգ են հավաքել՝ աջակցելու դրա շինարարությանը ։ Այգում նաև հավերժացված են բռնի հանցագործությունների այլ զոհեր, նրանց թվում՝ Ջոաննա Պերիշը և Քերոլայն Դիքինսոնը, երկու անգլիացի ուսանողուհիներ, որոնք սպանվել են Ֆրանսիայում։ 2000 թվականի դեկտեմբերի 29-ին՝ Ֆիգարի մարմնի հայտնաբերման հինգերորդ տարելիցի օրը, տեղի «Worcester News» թերթը հաղորդել Է, որ աշնանը եկեղեցում տեղի է ունեցել Ֆիգարի ամենամյա հիշատակումը, որին ներկա են եղել նրա ծնողները։ Հաուֆորդի վթարային հրապարակում, որտեղ նա հայտնաբերվել էր, պարբերաբար ծաղիկներ են բերում, այս վայրը կոչվում է Le Jardin de Celine (ռուս.՝ Сад Селин, հայերեն՝ Սելինի այգի) ։
Մեսրոպ էֆենդի
Մեսրոպ Էֆենդի, բժշկական կրթություն է ունեցել։ 1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և ավագ լեյտենանտի աստիճանով ծառայել 13-րդ զորախմբի 2-րդ շրջիկ հիվանդանոցի դեղագործ։ Մահացել է 1916 թվականի փետրվարի 28-ին, ժանտախտից։
Աղբյուրներ
Կատեգորիա:Հայ բժիշկներ Կատեգորիա:1916 մահեր Կատեգորիա:Փետրվարի 28 մահեր Կատեգորիա:Հայ դեղագործներ Կատեգորիա:Առաջին համաշխարհային պատերազմի մասնակիցներ Կատեգորիա:Ժանտախտից մահացածներ
Կամինչայ
Կամինչայ (Каминчай), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ախտիչայ գետի ձախ ափին՝ 13 կմ հեռավորության վրա։ Գետի երկարությունը 10 կմ է, ավազանի տարածքը 35,9 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Արտաքին հղումներ
Կատեգորիա:Ռուսաստանի գետեր
Սեն Սիլվեստր (Արդեշի գավառ)
Սեն Սիլվեստր (Saint-Sylvestre), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 475 մարդ, բնակչության խտությունը` 31.33 մարդ/կմ²։ Բնակավայրը զբաղեցնում է 15.16 կմ² տարածք։
Աշխարհագրություն
Գտնվում է Փարիզ քաղաքից 470 կմ հարավ-արևելք, Լիոն քաղաքից` 90 կմ հարավ, Պրիվա քաղաքից` 31 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 300 աշխատունակ (15-64 տարեկան) բնակիչ, որոնցից ակտիվ էին 224-ը, իսկ ոչ ակտիվները` 76։ Ակտիվության ցուցանիշը կազմում է 74,7 %։ 224 աշխատունակ մարդկանցից աշխատել է 213 անձ (129 տղամարդ և 84 կին)։ Գործազուրկ են եղել 11 անձ (4 տղամարդ և 7 կին)։ 76 անաշխատունակներից 20-ը եղել են աշակերտներ կամ ուսանողներ, 26-ը` թոշակառուներ, իսկ 30-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չերմինյանո
Չերմինյանո  (Cermignano), կոմունա Իտալիայում, գտնվում է Աբրուցո մարզում՝ Տերամո գավառում։
Ժակ Շեսսե
Ժակ Շեսսեն ծնվել է 1934 թվականին Պայերնում՝ Վոդի կանտոնում։ Նա կրթություն է ստացել Ֆրիբուրգում, այնուհետև Լոզանում ուսումնասիրել բանասիրություն, որտեղ էլ նվիրվել է տեղական գիմնազիայում ֆրանսերենի դասավանդմանը։ 1953 թվականին Շեսսեն դարձել է «Լեման լճի երկիր», իսկ 1964 թվականին Բերթիլ Գալանի հետ «Լոզանյան գրվածքներ» գրական ամսագրերի համահիմնադիրը։ Գրականություն է մուտք գործել բանաստեղծություններով։
Չերմինյանո
Բնակչությունը կազմում է 1970 մարդ, բնակչության խտությունը կազմում է 76 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 64026, հեռախոսային կոդ՝ 0837:
Կատեգորիա:Իտալիայի բնակավայրեր
Ժակ Շեսսե
Իր երկրի հանդեպ նրա տածած խորը սերն արտացոլում է գտել «Վոդեցիների դիմանկար»-ում (1969) և շատ այլ ստեղծագործություններում, որոնք լի են գեղարվեստական մեծ ուժով և կատարյալ ներդաշնակությամբ։
Իր ոճի յուրօրինակությամբ, հրատարակչությունում կազմակերպչի իր դերով և «Նոր Պարբերականում» հրատարակված իր ժամանակագրություններով Շեսսեն գերակշռող տեղ է զբաղեցնում ռոմանական գրականության մեջ։ Լինելով վոդական և ռոմանական գրականության ավանդույթների վառ կրողը՝ նա միշտ սերտ կապերի մեջ է եղել Փարիզի հետ։
Շեսսեն ֆրանսիական «Նոր ամսագրի» ժամանակագիրն էր և Գոնկուր Ակադեմիայի թղթակից անդամը։ Իր առաջին արձակ ստեղծագործությունը նա տվել է «Գալիմար» հրատարակչությանը, իսկ 1971 թվականից սկսած նրա վեպերը տպագրվել են «Գրասե» հրատարակչատանը։ Շեսսեն Շառլ Ֆերդինանդ Ռամյուից հետո նոր ժամանակաշրջան է բացել ռոմանական Շվեցարիայի համար ։
Աղբյուրներ
Կատեգորիա:Շվեյցարացի բանաստեղծներ Կատեգորիա:Շվեյցարացի արձակագիրներ Կատեգորիա:Շվեյցարացի թարգմանիչներ Կատեգորիա:Ֆրանսալեզու գրողներ Կատեգորիա:Գոնկուրյան մրցանակի դափնեկիրներ Կատեգորիա:20-րդ դարի տղամարդ գրողներ
Բազմապատկման նշան
Բազմապատկման (×) — մաթեմատիկական բազմապատկման նշան. Բազմապատկման նշանը պատկերված է որպես խաչ (×), կետ (⋅) կամ աստղանիշ (∗):
Օգտագործված ամենահին նշանը խաչն է (×): Առաջին անգամ այն օգտագործվել է անգլիացի մաթեմատիկոս Ուիլյամ Օտրեդի կողմից «Clavis Mathematicae» աշխատությունում (1631, Լոնդոն)։
Յոհան Ռանը ներկայացրել է աստղանիշը (∗) որպես բազմապատկման նշան։ Բաժանման նշանի (÷) հետ մեկտեղ նա հայտնվել է իր «Teutsche Algebra» 1659 թվականի գրքում։
Տաքսոնոմիայում բազմապատկման նշանն օգտագործվում է որպես հիբրիդային ծագման նշան։
Ծանոթագրություններ
Կատեգորիա:Մաթեմատիկական նշաններ Կատեգորիա:Հանրահաշիվ
Գյուստավ Ռու
Գյուստավ Ռուն ծնվել է 1897 թվականին Սեն-Լեժյեում։ Սովորել է Լոզանում։ Նա թարգմանել է Ֆրիդրիխ Հյոլդեռլինի, Նովալիսի, և Ռայներ Մարիա Ռիլկեի բանաստեղծությունների ֆրանսերենի հիանալի տարբերակները, համագործակցել է «Վոդական տետրակներ» խմբագրության և «Ռոմանական ամսագրի» հետ։
Ռուն իր կյանքի մեծ մասն ապրել է Օժորայի իր տանը՝ մենության մեջ։ Կարելի է ասել, որ բանաստեղծությունները, որ նա հրատարակում էր բազմաթիվ ժողովածուներում, նրա միակ կիրքն էին, որը նա կարող էր կիսել ընկերների՝ Ռամյուի, Էռնեստ Անսերմետի, Ռընե Օբերժոնուայի և իր կրտսեր եղբոր՝ Մորիս Շապայի հետ։
1927 թվականին գրված «Հրաժեշտից» մինչև 1967 թվականին գրված «Ռեքվիեմը», Գյուստավ Ռուի քնարական աշխատությունն ամբողջանում է։ Այնուհետև նա հրատարակում է 6 ժողովածու և մեծ թվով արձակ պոեմներ։ «Ռեքվիեմից» հետո լույս է տեսնում «Կորած գյուղը», որ նրա հուշերն են հին գյուղական կյանքի մասին։
Գյուստավ Ռուն մահացել է Կարուժում 1976 թվականին։ Նրա ընկերների կողմից ստեղծվել է մի միություն, որը հրատարակել է Գյուստավ Ռուի «Տետրերը»՝ կազմված հեղինակի անտիպ գործերից ։
Աղբյուրներ
Կատեգորիա:Շվեյցարացի բանաստեղծներ Կատեգորիա:Շվեյցարացի արձակագիրներ Կատեգորիա:Շվեյցարացի թարգմանիչներ Կատեգորիա:Շվեյցարացի լուսանկարիչներ Կատեգորիա:Ֆրանսալեզու գրողներ Կատեգորիա:20-րդ դարի տղամարդ գրողներ Կատեգորիա:Բանաստեղծներ այբբենական կարգով
Բարսեղ Տինանյան
Բարսեղ Մովսեսի Տինանյան (1887, Ռոդոսթո, Թուրքիա- փետրվարի 8, 1965, Կ. Պոլիս), հայ բժիշկ, հասարակական գործիչ, ուսուցիչ։
Կենսագրություն
Ծնվել է 1887 թվականին Թուրքիայի եվրոպական մասի Ռոդոսթո քաղաքում՝ բժիշկ Մովսես Տինանյանի ընտանիքում։ 1906 թվականին ավարտել է Կ. Պոլ­սի ասիական կողմի Սկյուտար թաղամասի Պեր­պե­րյան վար­ժա­րա­նը։ 1911 թվականի փետրվարի 15-ին ավարտել է Փարիզի համալսարանի բժշկական ֆակուլտետը։ Եղել է ներքին հիվանդությունների մասնագետ։ 1911 թվականին վերադարձել է Կ. Պոլիս և բժիշկ աշխատել։
1912 թվականին՝ Բալկանյան պատերազմի ընթացքում Ադրիանապոլիս քաղաքում օսմանյան բանակի բժիշկ է ծառայել՝ հարյուրապետի աստիճանով։ 1913-1914 թվականներին մնայուն օգնական բժիշկ է աշխատել Կ. Պոլսի սբ. Փրկիչ ազգային հիվանդանոցի արտաքին բաժնում։ 1914 թվականին՝ Առաջին համաշխարհային պատերազմի ժամանակ ծառայել է Կ. Պոլսի Բուլղարական հիվանդանոցում։ Պարգևատրվել է բուլղարական արքունիքի «Կար­միր խաչ» շքանշանով։ 1915 թվականի ապրիլին բանտարկվել է Կ. Պոլսի կենտրոնական բանտում, ապա աքսորվել Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից 41-րդի վրա։ Վերապրել է։
Եղել է 1919 թվականի ապրիլի 11 (24)-ին՝ Մեծ Եղեռնին նվիրված առաջին սգահանդեսի կազմակերպիչ հանձնախմբի անդամներից։ Եղել է հանրային գործիչ, երկար տարիներ՝ «Կար­միր խա­չի» Կ. Պոլսի մասնաճյուղի ատենապետն ու Կա­րա­գյո­զյան տան (որբանոց) մնայուն բժիշկը։ Զբաղվել է նաև ուսուցչությամբ։ Կ. Պոլսի Էսայեան վարժարանում դասավանդել է առողջապահություն և կենսաբանություն առարկաները։ Իր նախաձեռնությամբ նույն վարժարանում հիվանդապահների դասընթաց է կազմակերպել և անցկացրել։ Տարեգրքերի և օրաթերթերի էջերում տպագրված բժշկագիտական և հրապարակախոսական հոդվածների հեղինակ է։ Եղել է լավ ջութակահար և բարձր գնահատանքի արժանացել արվեստասեր շրջանակներում։
Մահացել է 1965 թվականի փետրվարի 8-ին Կ. Պոլ­սում` 78 տա­րե­կա­նում։ Զա­վակ­նե­րից Ժիրայր Տինանյանը բնակ­վել է Փարիզում և եղել ներ­քին ու սրտա­յին հի­վան­դու­թյուն­նե­րի բժիշկ։
Աղբյուր
Կատեգորիա:Հայ բժիշկներ Կատեգորիա:1887 ծնունդներ Կատեգորիա:Ռոդոսթո քաղաքում ծնվածներ Կատեգորիա:Հայ հասարակական գործիչներ Կատեգորիա:Փետրվարի 8 մահեր Կատեգորիա:1965 մահեր Կատեգորիա:Կոստանդնուպոլիս քաղաքում մահացածներ Կատեգորիա:Փարիզի համալսարանի շրջանավարտներ Կատեգորիա:Հայ ուսուցիչներ
Idol (երգ, BTS)
Idol - BTS հարավկորեական փոփ խմբի երգ, որը դարձավ նրանց երրորդ կոմպիլացված ալբոմը՝ Love Yourself: Answer-ի գլխավոր սինգլը։ Սինգլը թողարկվեց 2018 թվականի օգոստոսի 24-ին, ինչպես նաև ձայնագրվեց երգի ալտերնատիվ տարբերակը ամերիկացի երգչուհի Նիքի Մինաժի մասնակցությամբ ։
Երգի մասին
Billboard ամսագրում ասվում է, որ Idol -ը ավանդույթներով ոգեշնչված երգ է, որը ներկայացնում է դասական կորեական տարբեր գործիքներ ։ Երգը և տեսահոլովակը ստեղծվել են պխանսորի երաժշտության և 1997 թվականի Ջոն Վուի կողմից նկարահանված «Առանց դեմքի» ֆիլմի ազդեցության տակ ։ Yonhap և Rolling Stone India հրատարակությունները հայտնում են, որ երգը իրենից ներկայացնում է EDM-սինգլ, որն իր մեջ ընդհանրացնում է Հարավային Աֆրիկայի պարային երաժշտությունը, ավանդական կորեական ռիթմեր ։
Տեղեկությունն այն մասին, որ խումբը միասնական երգ է թողարկելու Նիքի Մինաժի հետ հայտնվել է մեկ օր առաջ սինգլի թողարկումից .։
Թողարկումից հետո, երգը համացանցի օգտատերերին ստիպեց մասնակցել պարային մարտահրավերի, որը հայտնի էր «Idol Challenge» անունով, որտեղ մարդիկ տեսահոլովակներ էին տեղադրում՝ սինգլի կրկներգի պարային հատվածը փորձելով նույնությամբ կրկնել ։ «Idol Challenge»-ում մասնակցեցին նաև հարավկորեական B.A.P խմբի մասնակից՝ Zelo-ն և ամերիկացի պարող Սթիվեն Բոսսը՝ էլեն Դեջեներեսի շոուի թողարկման ժամանակ ։
Տեսահոլովակ
2018 թվականի օգոստոսի 2-ին խումբը թողարկեց ապագա տեսահոլովակի թիզեռը, իսկ տեսահոլովակը թողարկվեց 2 օր անց ։ Տեսահոլովակը YouTube-ում ռեկորդ սահմանեց 24 ժամվա ընթացքում ամենաշատ դիտումներ հավաքած տեսահոլովակների մեջ՝ հավաքելով 45 միլիոն դիտում առաջ անցնելով նախորդ ռեկորդ սահմանած K-pop տեսահոլակը՝ Blackpink խմբի «Ddu-Du Ddu-Du» երգի տեսահոլովակը, ինչպես նաև բոլոր տեսահոլովակների մեջ նախորդ ռեկորդակիր՝ Թեյլոր Սվիվթի «Look What You Made Me Do» երգը  ։ Օգոստոսի 29-ին տեսահոլովակը սահմանեց 2018 թվականի ռեկորդը՝ հավաքելով 100 միլիոն դիտում ամենակարճ ժամանակահատվածում ։
Քննադատների արձագանք
Time հրատարակության գրախոսության մեջ «Idol»֊ը բնութագրվում է, որպես ակումբային երգ՝ ծանր բիթով՝ բաբախող էներգիայի և սաքսաֆոնի մեղեդու ուղեկցությամբ, իսկ Նիքի Մինաժի հետ համագործակցությունը քննադատները գնահատում են, որպես ամերիկյան բեմում BTS-ի հայտվելու սկիզբ ։
Ծանոթագրություններ
Կատեգորիա:2018 երգեր Կատեգորիա:BTS խմբի երգեր
Ներկայիս ինքնիշխան միապետների ցանկ
Ներկայիս ինքնիշխան միապետների ցանկ, միապետությունը իշխանության ձև է, որը ղեկավարվում է մեկ անձի կողմից, ով ղեկավարում է մինչև մահ։ Միապետի պաշտոնը ժառանգական է։ ժողովուրդն այստեղ իշխանության ձևավորման գործընթացում էական ազդեցություն չի ունենում։ Բացառության են կազմում մի քանի երկրներ, որտեղ միապետի պաշտոնը ընտրովի է, օրինակ՝ Մալազիայում։ Այս համակարգերը հակասում են միապետության մոդելի հայեցակարգին, սակայն սովորաբար համարվում են այդպիսին, քանի որ նրանք պահպանում են որոշակի համակցված բնութագրեր։ Միապետությունները բաժանվում են 2 խմբի՝
Բացարձակ միապետական կառավարման համակարգերում իշխանությունն ամբողջովին կենտրոնացած է միապետների ձեռքին, որը իրականացնում է ինչպես օրենսդիր, այնպես էլ գործադիր գործառույթներ։ Բացարձակ միապետություններ գոյություն ունեն աշխարհի մոտ 10 պետություններում։ Դրանցից ամենախոշորը Սաուդյան Արաբիան է, Օմանը, Կատարը։ Սահմանափակ միապետությունները իրենց հերթին բաժանվում են՝
Սահմանափակ միապետություններում, չնայած նրան, որ իշխանությունը փոխանցվում է ժառանգաբար, միապետի իշխանությունը սահմանափակված է սահմանադրությամբ և օրենքներով։ Սահմանադրական միապետություններում միապետը հանդիսանում է պետության գլուխը, սակայն գործադիր իշխանության ձևավորման գործընթացի վրա նա էական ազդեցություն չունի, կառավարության ձևավորման իրավունքը պատկանում է պառլամենտին։ Դուալիստական միապետություններում միապետը իրականացնում է մասնակի օրենսդիր, մասնակի գործադիր լիազորություններ, բացի դրանից միապետի գահակալության հարցը դրվում է քվեարկության պառլամենտում։ Դուալիստական միապետությունների օրինակներ են՝ ԱՄԷ-ը, Քուվեյթը, Բահրեյնը։ Սահմանադրական միապետությունները ավելի տարածված են։ Դրանցից են Մեծ Բրիտանիան, Ճապոնիան, Բելգիան, Նիդեռլանդները։ Շատ երկրներում հիմնականում իշխում է մեկ միապետ, թեև խնամակալը կարող է իշխել, երբ միապետը փոքր է, ներկա չէ, կամ էլ իվիճակի չէ իշխելու։ Այն դեպքերը, երբ երկու միապետերը միաժամանակ ղեկավարում են մեկ պետություն, ինչպես Անդորրայի ներկայիս իրավիճակը, հայտնի են որպես ստատուս քվո։ Միապետներն տարբերվում են իրենց կոչումներով և կառավարման եղանակով։
Մայր Հող (դիցաբանություն)
Մայր Հող (Земля — свята мати; Маjка земља ) սլավոնական դիցաբանության մեջ հողի անձնավորված կերպարն է։ Հողը համարվել է կենդանիների և բույսերի մայրը։ Հակառակվել է անձնավորված Երկնքին (կամ աստված Պերուն հետ) և համարվել է նրա կինը։ Երկինքը կամ Պերուն ջրել է Հողին անձրևով, որից հետո նա բերք էր տալիս (ծնում)։
Մայր Հողի կերպարը
Մայր Հողի կերպարը գալիս է հնագույն ժամանակներից առնվազն նախահնդեվրոպական դարաշրջանից։ Դրա մասին են վկայում բազմաթիվ զուգահեռականներ տվյալ կերպարի հնդեվրոպական ժողովուրդների առասպելներում. Դեմետրան հունականում, Անահիտան իրանականում, Ժեմինան լիտվականում և այլք։
Հողից (կավից, մոխրից) ըստ Աստվածաշնչի, ապոկրիֆների և ժողովրդական լեգենդների արարված է մարդու մարմինը, նրա հոգին մահից հետո հայտնվում է Երկնային աշխարհում, իսկ մարմինը`Հողում (հին ժամանակներում եղել է համոզմունք, որ հոգին վերջնականորեն լքում է մարմինը, երբ առաջին բուռ հողը լցվում է դագաղի վրա)։ Հողն ըստ համասլավոնական ավանդույթի եղել է մայրության և կանացիության սկիզբը։ Սերմերը իր մեջ ընդունելով, նա հղիանում է և նոր բերք տալիս. նա համընդհանուր մայր և կերակրող է, ապրողներին կերակրում է, իսկ մեռածներին իր մոտ է ընդունում։ Ռուսական հանելուկներում նա փոխկապակցվում է «Բոլոր մայրերի համար ընդհանուր» կերպարի հետ։ Ռուսական բանահյուսական տեքստերում և դարձվածային արտահայտումներում «Մայր Հողը» առաջին հերթին նշանակում է հողը, երկնային խոնավությամբ հագեցված։ Հետևաբար, չորացած, անբերրի հողը, ռուսական հոգևոր բանաստեղծություններում համեմատվում է այրի կնոջ հետ։ Ցանքից առաջ գյուղացիները աղոթում էին սրբերին, որպեսզի «պաղ եղյամով արբեցնեն Մայր Հողին, որպեսզի բերի նա ցորեն, ցնծի այն, վերադարձնի նրան մեծ հասկով»:
Համաժողովրդական քրիստոնեություն
Ժողովրդա-քրիստոնեական ավանդույթներին բնորոշ են համոզմունքները, ըստ որոնց Հողը փակվում էր «Հնդկական ամռանը» (սեպտեմբերց հոկտեմբերի սկիզբ ընկած ժամանակաշրջանը) և նշում էր իր տարեդարձը, ապա բացվում էր «Ավանդության օրը» (ապրիլի 7)։ Հողին «Հոբելյար» էին անվանում նաև «Սիմոնովի օրը» (մայիսի 23), «Հոգիների օրը» (Զատիկից 51 օր հետո) և «Սպասովի օրը» (օգոստոսի 15)։ «Հոգիների օրը Հողը «Հոբելյար» է, քանի որ այդ օրը նա ստեղծվեց»։ Այդ օրերին Հողի նկատմամբ դրվել են բազմաթիվ արգելքներ. չի թույլատրվել փորել, հերկել, ցցեր խրել, հարվածել Հողին։
Քրիստոնեության տարածման ընթացքում ազգային ինքնագիտակցության մեջ հայտնվեցին զուգահեռներ Մայր Հողի կերպարի և Աստվածածնի կերպարի հետ։ Այսպիսով XIX դարի Ռուսաստանի գյուղացիական կյանքում Մայր Հողի կերպարը, ինչպես Հող-կերակրողի, ծննդաբերող Հողի, պտղաբերու Հողի հավասարեցվում է, երբեմն էլ նույնացվում է Աստվածամոր հետ։ Նաև հողը կապվում էր Պառասկեվա Պյատնիցա։ «Ուրբաթ օրը, Մայր Պառասկեվայի, մեղք է անհանգստացնել Հողին, քանզի Փրկչի սուրբ մահի ժամանակ երկրաշարժ էր։
Ուկրաինական զրույցներում Հողին կոչում էին Տատյանա։
Լրացուցիչ գրականություն
Կատեգորիա:Մայր աստվածուհի
Առան
Առան (պարս.` اَرّان (Արան), արաբերեն տարբերակում` Ալ-Ռան, Ռան ), երկրամաս Մեծ Հայքի արևելքում։ Նախապես ընդգրկել է Խաչեն և Տրտու (Թարթառ) գետերի միջին և ստորին ավազանները կամ Արցախ նահանգի Առանռոտ, Ուտիքի Առանձակ գավառները։
Պատմական ակնարկ
Ըստ Մովսես Խորենացու, Առանի և նրա իշխանական տների անունների ծագումը կապվում է ավանդական նախահայր, հայկազուն Առանի հետ, ով ըստ ավանդության, համարվում էր Առանշահիկների նախահայրը։ Նշված տարածքը Առան են անվանել նաև պարսկական հնագույն աղբյուրները։ Արաբական որոշ աղբյուրներում Առանը, իբրև աշխարհագրական հասկացություն, տարածվել է Երասխ գետից մինչև Կովկասյան լեռնաշղթան։ Արաբական ավելի ուշ աղբյուրներում Առանը վերստացել է իր նախկին իմաստը։
Արաբ ճանապարհորդ Իբն Հաուկալը հիշատակում է երկու Առանների մասին, հավանաբար ի նկատի ունենալով Կուրից հարավ գտնվող տարածքները և Կուրից հյուսիս` Շիրվանը։ Ռուս արևելագետ Վասիլի Բարտոլդը նշում է, որ Առանը հինավուրց Աղվանքի անվանումն է ։ Այն ներառում էր նաև ժամանակակից Բաքու քաղաքը և ավելի նեղ իմաստով` Արաքսի և Կուրի միջագետքը։
Նախկինում Առանի տարածքը մտել է Հայաստանի կազմի մեջ և հայկական ազդեցությունն այդ երկրամասի վրա եղել է բավականին մեծ, քանի որ դարեր շարունակ այն եղել է Մեծ Հայքի անբաժանելի մասը ։ Առանը կիսաէթնիկ երկրամաս էր։ Կուր գետի ձախակողմյան ափերին բնակվող Աղվանքի ցեղերը խոսում էին Իբերա-կովկասյան լեզվաընտանիքին պատկանող դաղստանյան լեզուներով ։ Հարավային մերձկասպյան շրջաններում ապրում էին պարսկալեզու հինավուրց կասպերը, որոնք գտնվում էին Պարսկաստանի ազդեցության ոլորտում , իսկ արևմտյան մարզերում ապրում էին հայերը ։ Այդ մասին հաղորդում է 10-րդ դարի արաբ հեղինակ Իսթախրին. «Ճանապարհը Պարտավից դեպի Դվին, անցնում է հայերի հողերով և այդ բոլոր քաղաքները Աշոտի որդի Սմբատի թագավորության մեջ են»։ Երկրամասում էր գտնվում հայկական ֆեոդալական Խաչենի իշխանությունը ։
Սկսած 7-րդ դարից, Առանի արևելյան մասի բնակչությունը աստիճանաբար իսլամացվում էր։ Այդ ժամանակ Առանի տարածքը գտնվում էր արաբական Խալիֆայության կազմի մեջ։ 970 թվականից մինչև 1075 թվականն ընկած ժամանակահատվածում Առանի հարթավայրային տարածքներում իշխում էր Շադդադյանների քրդական տոհմը։ 11-րդ դարի կեսերից Առանը ենթարկվել է սելջուկների ներխուժմանը և աստիճանաբար սկսել է թյուրքացվել։ 13-րդ դարի հեղինակը նշում է, որ. «Տիեզերքի բնակելի տարածքներից ոչ մեկում չկան այնքան շինություններ, որքան Առանում։ Ուրիշ ոչ մի տեղ չկա թյուրքերի այդքան շատ կուտակում։ Ասում են, այնտեղ կան մինչև հարյուր հազար թյուրքական հեծյալներ» ։
Սելջուկների կողմից Առանը միացվեց Արաքս գետից հարավ գտնվող պարսկական Ադրբեջան կոչվող պատմական մարզին և այդ ժամանակներից ի վեր այլևս չունեցավ սեփական արքայատոհմ ։ Ավելի ուշ այն մտել է Մոնղոլ-թաթարների պետության կազմի մեջ, Կարակոյունլուների և Ակկոյունլուների տերությունների կազմի մեջ, իսկ 16-րդ դարում` Սեֆյանների պետության կազմի մեջ։ Սկսած 14-րդ դարից երկրամասի Առան անվանումը վերջնականապես մոռացվեց և պահպանվեց միայն պատմական ու գրական աղբյուրներում ։
Ծանոթագրություններ
Կատեգորիա:Արմինիա կուսակալություն Կատեգորիա:Հայաստանի աշխարհագրություն Կատեգորիա:Աղվանք
Ֆալանգ
Ֆալանգներ (φάλαγξ), կարճ խողովակավոր ոսկրեր, որոնք ձևավորում են ողնաշարավոր կենդանիների, այդ թվում նաև մարդու վերջույթների մատերի կմախքը:
Կառուցվածք
Ֆալանգները խողովակաձև ոսկրեր են, որոնց միջին մասը ստացել է մարմին (կորպուս), պրոքսիմալ (մերձադիր) ծայրը՝ հիմք (basis), դիստալ ծայր՝ բլոկ (trochlea) անվանումները: Եղնգային ֆալանգների դիստալ ծայրը կրում է եղնգային թմբիկներ:
Մարդ
Մարդկանց յուրաքանչյուր մատը, բացի բութ մատից, բաղկացած է երեք ֆալանգերից, իսկ բութը բաղկացած է երկու ֆալանգից (կան մարդիկ, ովքեր երկու ֆալանգ ունեն ճկույթի վրա նույնպես, և դա նորմալ է) : Այս երեք ֆալանգները կոչվում են հիմնական, միջին և եղնգային: Հիմնական ֆալանգը ամրանում է նախադաստակի ոսկրերին: Ստորին վերջույթների ֆալանգները տարբերվում են վերին վերջույթի ֆալանգներից ավելի փոքր երկարությամբ: Ձեռքի վրա ամենաերկար ֆալանգը՝ երրորդ մատը, հիմնական ֆալանգն է, իսկ ամենահաստը` բութ մատի հիմնական ֆալանգը: Յուրաքանչյուր ֆալանգ իրենից ներկայացնում է  միջին (դիաֆիզ) հատվածում կիսագլանի տեսք ունեցող երկարացած ոսկրիկ, որի տափակ կողմն ուղղված է դեպի ափը, իսկ ուռուցիկ կողմը՝ դեպի ձեռքի երեսը: Ֆալանգների ծայրային հատվածները (էպիֆիզ) կրում են հոդային մակերեսներ:
Բժշկության մեջ ձեռքի և ոտքի ֆալանգների համար օգտագործվում են հետևյալ տերմինները.
Կետանմաններ
Կետանմանների մոտ ֆալանգների թիվը բավականին շատ է: Դա պայմանավորված է այն հանգամանքով, որ նրանց մոտ դիաֆիզային և էպիֆիզային ֆալանգները ոսկրանում են առանձին և ասես ձևավորում են առանձին ֆալանգներ:
Թռչուններ
Թռչունների հետին վերջույթները կարող են կրել երկուսից չորս մատեր: Չորսմատանիների մոտ համապատասխանաբար ներքին մատից դեպի արտաքին հաշվելիս ֆալանգների թիվը 2—3—4—5 է, իսկ երեքմատանիների մոտ՝ 3—4—5: Հայտնի են մի շարք բացառություններ. մրրկահավերի մոտ 1—3—4—5, այծկիթների մոտ 2—3—4—4, ջրածիծառների մոտ 2—3—3—3 :
Երկսեռ աֆրիկյան ջայլամները, որոնց մոտ պահպանել են երրորդ և չորրորդ մատները, համապատասխանաբար 4 և 5 ֆալանգներ ունեն:
Թևի վրա, առաջին և երրորդ մատները սովորաբար մեկ ֆալանգից են բաղկացած, իսկ երկրորդը՝ երկուսից, բայց այստեղ նույնպես կան բացառություններ: Այսպես, ցերեկային գիշատիչների, հավազգիների և ամերիկյան ջայլամների մոտ համապատասխանաբար ներքին մատից դեպի արտաքին հաշվելիս ֆալանգների թիվը 2—2—1 է, բադերի, մեծ արոսի և այլոց մոտ՝ 2—3—1, աֆրիկյան ջայլամի մոտ՝ 2—3—2, կազուարների և կիվիների մոտ՝ միայն մեկ մատ՝ կազմված երեք ֆալանգներից:
Սողուններ
Սողունների մոտ ֆալանգների քանակը փոքր է, բայց փոփոխական: Բրածո գազանակերպների (Theromorpha) խմբի՝ որոնք համարվում էր կաթնասունների նախահայր, ետևի վերջույթների ֆալանգների քանակը նույնն է, ինչ կաթնասուններինը: Զաուրոպտերիգների (Sauropterygia) և իխտիոպտերիգների (Ichtyopterygia) ջրային հանածոների մոտ, որոնք ունեն լողաթիակավոր կառուցվածք՝ հիշեցնելով կետանմանների, շատ մեծ նշանակություն ուներ ֆալանգների քանակը, ինչպես կետանմանների մոտ: Այս հանգամանքը ցույց է տալիս, որ մեծ թվով ֆալանգներ ծառայում են որպես վերջույթների՝ ջրային միջավայրին հարմարվելու միջոց:
Երկկենցաղներ
Ֆալանգների քանակի փոփոխություն դիտվում է նաև երկկենցաղների մոտ: Շատ դեպքերում պոչավոր երկկենցաղների (Urodela) մոտ մատներն ունեն երկու ֆալանգներ՝ բացառությամբ չորրորդ մատի, որն ունի երեք ֆալանգ, իսկ անպոչ երկկենցաղների մոտ (Anura) հինգերորդ մատը ունի նաև երեք ֆալանգ: Լրացուցիչ մատները սովորաբար բաղկացած են մեկ ֆալանգից, չնայած երբեմն երկուսից:
Pedetes այսպես կոչված praepollex (prae — ռուդիմենտային, pollex — դաստակի մեծ մատ) բաղկացած է երկու ֆալանգներից և կրում է ճանկեր: Եթե վերցնում եք երկկենցաղների առաջին մատը որպես Praepollex և praehallux (hallux -ոտքի մեծ մատ), ապա պարզվում է, որ այն նույնպես կազմված է երկու ֆալանգներից:
Այլ կաթնասուններ
Սմբակավորների մոտ առջևի վերջույթները հարմարված են արագությանը և դիմացկուն են՝ ելնելով քայլի երկարության և արագության սերտ համադրությունից: Առջևի վերջույթների պրոքսիմալ հատվածները կարճ են և ունեն ընդարձակ մկաններ, մինչդեռ դիստալ հատվածներն ավելի երկարավուն են և ունեն համեմատաբար քիչ մկաններ:
Սմբակավորների երկու հիմնական խմբերի ներկայացուցիչների՝ միասմբակավորների և զույգ սմբակավորների մոտ այն, ինչ մնացել և պահպանվել է որպես ձեռք, իրենից ներկայացնում է գարշապարի և ֆալանգի բավականին բարակած, երկարաձգված ոսկոր, որը տեղաշարժման գործոնից բացի այլ նպատակներով շատ չնչին է օգտագործվում կամ գրեթե չի օգտագործվում:
Ընձուղտը՝ որպես ամենամեծ զույգ սմբակավորների ներկայացուցիչ, ունի ֆալանգի երկար հատվածներ և սերտաճած գարշապարի ոսկորներ, որի շնորհիվ նա կարողանում է դիմանալ և հաղթահարել վազքի սթրեսը :
Համրուկը իր ողջ կյանքն անց է կացնում ոտքերով ծառերից կախված վիճակում և հենց այդ նպատակով ձեռք է բերել հատուկ հարմարվողականություն՝ ֆալանգի երրորդ և չորրորդ հատվածներ: Նրանք ունեն կարճ պրոքսիմալ ֆալանգներ՝ համեմատաբար երկար տերմինալ ֆալանգներ: Համրուկները ունեն նաև ռուդիմենտալ երկրորդային և երրորդային ինտերֆալանգներ, իսկ նրանց ափը բաժանվում է դիստալ միջֆալանգային հոդերի :
Եզրակացություններ
Տրված թվերը կարելի է համախմբել աղյուսակում.
Արտաքին հղումներ
Կատեգորիա:Վերջույթներ (անատոմիա) Կատեգորիա:Ողնաշարավորների անատոմիա
Կալակոր
Կալակոր (Калакор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 156 կմ հեռավորության վրա։ Գետի երկարությունը 22 կմ է,ավազանի տարածքը 84,9 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.
Ծանոթագրություններ
Կատեգորիա:Ռուսաստանի գետեր
Ամերիկյան երկրների արժույթների ցանկ
Ամերիկյան երկրներում առկա բոլոր դե յուրե արժույթները նշված են այստեղ, ներառյալ այն երկրների արժույթները, որոնք ինքնիշխան չեն։ Ամերիկյան երկրներում պաշտոնական օգտագործման 39 արժույթ կա գրանցված։
Ամերիկյան երկրներում ամենահաճախ օգտագործվող արժույթը Միացյալ Նահանգների դոլարն է ։ Այն աշխարհի ամենամեծ պահուստային արժույթն է, որի արդյունքում ստացված տնտեսական արժեքը Միացյալ Նահանգներին տարեկան բերում է 100 միլիարդ դոլարի օգուտ ։ Այնուամենայնիվ, նրա՝ որպես պահուստային արժույթի դիրքը վնասում է ամերկացի արտահանողներին, քանի որ դա մեծացնում է Միացյալ նահանգների դոլարի արժեքը ։ Միացյալ Նահանգների դոլարը նաև «ստանդարտ» է միջազգային ապրանքային շուկաներում ։ «Դոլարացում» անունով հայտնի երևույթում Միացյալ Նահանգների դոլարը ընդունվել է որպես որոշակի այլ երկրների պաշտոնական արժույթ ։ Այնուամենայնիվ, կիսադոլարացումը ևս առկա է մի քանի այլ երկրներում, որտեղ ԱՄՆ դոլարը ճանաչվում է որպես օրինական վճարամիջոց այլ արժույթի հետ մեկտեղ, և ոչ պաշտոնական դոլարացումը առկա է շատ շրջաններում, որտեղ ԱՄՆ դոլարը լայնորեն օգտագործվում է և ընդունվում է, թեպետ այն ճանաչված չէ որպես օրինական վճարամիջոց ։ Էկվադորն օգտագործում է ԱՄՆ դոլարը (Ֆրանսիական անդրծովյան դեպարտամենտը՝ Ֆրանսիական Գվիանան օգտագործում է եվրո՝ Ֆրանսիայի արժույթը)։
Բրազիլական ռեալը համարվում է Հարավամերիկյան հզոր արժույթ. Լուիս Ինասիու Լուլա դա Սիլվա և Դիլմա Ռուսեֆ նախագահների շնորհիվ ռեալի արժեքը համարյա եռակի աճ ունեցավ, որի արդյունքում տեղի ունեցան տնտեսության հսկայական փոփոխություններ, միջին խավի մարդիկ մեծ օգուտներ ունեցան ։ Նվազագույն աշխատավարձը բարձրացավ և Բրազիլիայի՝ որպես առաջատար հումքի, ներառյալ՝ սոյայի և երկաթի հանքաքար արտահանողի դիրքը ընդգծվեց, բայց նրանք պատասխանատու են Բրազիլիայի բարելավված տնտեսության համար, ինչը վնասել էր «արտադրության մրցունակությանը» ՝ բերելով արտահանման ծավալների նվազման ։
Չիլիական արժույթը՝ Չիլիական պեսոն, ևս հզոր է ։ Այնուամենայնիվ, սա նորից նշանակում է, որ արտադրական պայքար է մղվում, քանի որ ավելի էժան ներկրումները թանկացնում էին բիզնեսը ։ 2011 թվականի հունվարին, երբ Չիլին հայտարարեց, որ 2011թ.-ին երկիրը ծրագրում է գնել 12 միլիարդ դոլարի արտարժութային պաշարներ, պեսոն միանգամից արժեքի անկում ապրեց ։ Երկրի գլխավոր արտահանումը պղինձն էր դեպի Չինաստան և Հնդկաստան ։ Արժույթի ուժը հանգեցրեց չափազանց բարձր աշխատավարձերի և բարձր գնաճի ։
Արևելակարիբյան դոլարը ամենաօգտագործվող արժույթն է մի շարք Կարիբյան ավազանի երկրներում։ Արևելակարիբյան դոլարը կախված է եղել Միացյալ Նահանգների դոլարից 35 տարուց ավել՝ սկսված 1976թ.-ից, նախկինում կախված լինելով ֆունտ ստերլինգից ։ 1965թ.-ին Արևելակարիբյան Արժութային մարմինը (հաջորդում է Բրիտանական Կարիբյան արժութային խորհրդին) հաստատեց արժույթի տարածումը, բայց Բահամյան կղզիները հետ քաշվեցին կազմակերպությունից՝ ստեղծելով իրենց բանկը ։ Արևելակարիբյան դոլարը օգտագործվում էր Արևելակարիբյան պետությունների կազմակերպությունների և Անգիլիայի (Բրիտանական անդրծովյան տարածքներ) բոլոր յոթ երկրներում. միայն Բրիտանական Վիրջինյան կղզիներն են օգտագործում ուրիշ արժույթ. Բրիտանական անդրծովյան տարածքներում ԱՄՆ դոլարն է պաշտոնական արժույթ ։ Կուբան և Պանաման օգտագործում են երկու արժույթ։ Կուբան փորձում է աստիճանաբար դուրս հանել կուբայական փոխարկելի պեսոն՝ երկուսը միավորելով Կուբայական պեսոյում ։ Թեպետ չկա ոչ մի հաստատված ժամանակահատված բարեփոխման համար, չնայած մեջբերելով կուբացի տնտեսագետներին՝ Ռոյթերսը տալիս է 18 ամսվա գնահատում (2013թ.-ի հոկտեմբերից) ։ Պանաման ոչ պաշտոնապես օգտագործում է ԱՄՆ դոլարը, բայց հավելյալ օգտագործում է Պանամական բալբոան որպես օրինական վճարամիջոց ։
Ծանոթագրություններ
Կատեգորիա:Արժույթներ ըստ տարածաշրջանի Կատեգորիա:Հյուսիսամերիկյան արժույթներ
Ալֆրեդո Կրաուս
Ալֆրեդո Կրաուս (անունն ամբողջությամբ` Ալֆրեդո Կրաուս Տրուխիլիո Alfredo Kraus Trujillo, ), իսպանացի օպերային երգիչ (լիրիկական տենոր)։ Իսպանացի օպերային երգիչ Ֆրանսիսկո Կրաուս Տրուխիիոյի (Francisco Kraus Trujillo) (1926-2016) եղբայրը։ Հայտնի է իտալական օպերաներում տենոր ձայնի համար գրված դերերգերի կատարմամբ։
Ծնվել է խառը ընտանիքում. հայրը ավստրիացի է, մայրը` իսպանացի։ Օպերային բեմրի վրա դեբյուտը տեղի է ունեցել 1956 թվականին` Կահիրեի օպերային թատրոնում Մանտուայի դքսի դերերգի կատարմամբ («Ռիգոլետտո» Վերդի)։ Հանդես է եկել աշխարհի բազմաթիվ օպերային թատրոններում, որոնցից են` Պորտուգալիայի Սան Կարլուշ, Մադրիդի թագավորական, Լոնդոնի «Քովենտ Գարդեն», Միլանի «Լաս Սկալա», Չիկագոյի լիրիկական թատրոնները և այլն։
Ծանոթագրություններ
Կատեգորիա:Իսպանացի երգիչներ Կատեգորիա:20-րդ դարի օպերային երգիչներ Կատեգորիա:Իսպանացի երաժիշտներ
Թելքաօպտիկական կապ
Թելքաօպտիկական կապ , օպտիկաթելքային կապ, տեղեկության փոխանցման եղանակ, որը որպես տեղեկատվական ազդանշանի կրիչ օգտագործում է օպտիկական տիրույթի (մոտակա ինֆրակարմիր) էլեկտրամագնիսական ճառագայթումը, իսկ որպես ուղորդող համակարգեր՝ թելքաօպտիկական մալուխներ։ Բարձր հաճախության և մուլտիպլեքսավորման լայն հնարավորությունների շնորհիվ թելքաօպտիկական գծերի թողունակությունը բազմակի անգամ գերազանցում է կապի բոլոր այլ միջոցների թողունակության հնարավորությունը և կարող է չափվել վայրկյան/տերաբիթներով։ Օպտիկական թելքում լույսի փոքր մարումը թույլ է տալիս կիրառել թելքաօպտիկական կապը զգալի հեռավորության վրա առանց ուժեղարարների օգտագործման։ Թելքաօպտիկական կապը զերծ է էլեկտրամագնիսական խանգարումներից և դժվարամատչելի է չարտոնված օգտագործման համար. աննկատ որսալ ազդանշանը, որը հաղորդվում է օպտիկական մալուխի միջոցով, տեխնիկապես բավական բարդ է։
Ֆիզիկական հիմք
Թելքաօպտիկական կապը հիմնված է էլեկտրամագնիսական ալիքների ներքին լրիվ անդրադարձման երևույթի վրա, որը տեղի է ունենում բեկման տարբեր ցուցիչներ ունեցող դիէլեկտրիկների բաժանման սահմանին։ Օպտիկական թելքը բաղկացած է երկու տարրից՝ միջուկից, որն անմիջական լուսատարն է, և պարուտակից (պատյանից)։ Միջուկի բեկման ցուցիչը մի փոքր ավելի բարձր է, քան պարուտակի բեկման ցուցիչը, ինչի շնորհիվ լույսի ճառագայթը, միջուկ-պարուտակ սահմանին բազմաթիվ անդրադարձումներ ունենալով, տարածվում է միջուկում՝ առանց դրանից դուրս գալու։
Օգտագործում
Թելքաօպտիկական կապն ավելի ու ավելի լայն կիրառում է գտնում տարբեր բնագավառներում՝ սկսած համակարգիչներից և տիեզերային, ինքնաթիռային և նավային բորտ համակարգերը, մինչև երկար հեռավորությունների վրա տեղեկության փոխանցման համակարգեր, օրինակ, ներկայումս գործում է թելքաօպտիկական կապի գիծ Արևմտյան Եվրոպա-Ճապոնիա, որի մեծ մասն անցնում է Ռուսաստանի տարածքով։ Բացի այդ, մեծանում է մայրցամաքների միջև ստորջրյա թելքաօպտիկական կապի գծերի ընդհանուր երկարությունը։
Թելքն ամեն տանը (Fiber to the premises, FTTP կամ Fiber to the home, FTTH) եզրույթ է, որն օգտագործվում է համացանցային ծառայությունների մատակարարների կողմից լայնաշերտ հեռահաղորդակցային համակարգերը նշելու համար, որոնք հիմնված են թելքային կապուղու անցկացման և վերջնական օգտվողի տարածքում օպտիկական տերմինալային սարքավորումների տեղադրման միջոցով դրա վերջացման վրա՝ հեռահաղորդակցային ծառայությունների համալիր մատուցելու համար, որը ներառում է.
Օպտիկաթելքային տեխնոլոգիայի օգտագործման ինքնարժեքը նվազում է, ինչն այդ ծառայությունն ավելի մրցունակ է դարձնում ավանդական ծառայությունների համեմատ։
Պատմություն
1966 թվականին Չարլզ Կաոն և Հոքհեմը STC լաբորատորիայում (STL) ներկայացրին սովորական ապակուց պատրաստված օպտիկական թելեր, որոնք ունեին բարձր մարում (1000 դԲ/կմ)՝ իրենց մեջ պարունակվող խառնուկների պատճառով, և որոնք կարելի էր հեռացնել։ Պղնձե համառանցք մալուխի համար մարումն այն ժամանակ կազմում էր ընդամենը 5-10 դԲ/կմ։
Տվյալների փոխանցման օպտիկական համակարգերի մշակման մեջ կային երկու համընդհանուր խնդիր՝ լույսի աղբյուրը և ազդանշանի կրիչը։ Առաջինը լուծվեց 1960 թվականին լազերների գյուտով, երկրորդը՝ 1970 թվականին բարձրորակ օպտիկական մալուխների հայտնվելով։ Դա Corning Incorporated-ի մշակումն էր։ Այդ մալուխներում մարումը կազմում էր մոտ 20 դԲ/կմ, ինչը միանգամայն ընդունելի էր հեռահաղորդակցության համակարգերում ազդանշանի փոխանցման համար։ Նույն ժամանակ մշակվել էին բավականին սեղմ կիսահաղորդչային GaAs-լազերներ։
1975-1980 թվականներին ինտենսիվ հետազոտություններից հետո ստեղծվեց առաջին առևտրային թելքաօպտիկական համակարգը, որն աշխատում էր լույսի 0,8 մկմ ալիքի երկարությամբ և օգտագործում էր գալիումի արսենիդի (GaAs) հիման վրա ստեղծված կիսահաղորդչային լազեր։ Առաջին սերնդի համակարգերի բիթային արագությունը 45 Մբիթ/վ էր, կրկնիչների միջև հեռավորությունը՝ 10 կմ։
1977 թվականի ապրիլի 22-ին Լոնգ Բիչում, Կալիֆոռնիայի նահանգ, General Telephone and Electronics ընկերությունն առաջինն էր, որ օգտագործեց օպտիկական կապը՝ 6 Մբիթ/վ արագությամբ հեռախոսային տրաֆիկ փոխանցելու համար։
Թելքաօպտիկական համակարգերի երկրորդ սերունդը մշակվել էր առևտրային օգտագործման համար 1980-ականների սկզբին։ Դրանք գործում են InGaAsP լազերներից արձակվող 1,3 մկմ ալիքի երկարությամբ լույսով։ Սակայն նման համակարգերը դեռևս սահմանափակ էին անցուղում տեղի ունեցող ցրման պատճառով։ Բայց արդեն 1987 թվականին այս համակարգերը գործում էին մինչև 1,7 Գբիթ/վ արագությամբ և կրկնիչների միջև 50 կմ հեռավորությամբ։
ԽՍՀՄ-ում առաջին թելքաօպտիկական կապի գծերից մեկը տեղադրվել է Կոնակովոյի ԿԷԿ-ի պեհաշվարկման կենտրոնում։ Ավելի ուշ՝ 1988 թվականի հունվարին, շահագործման է հանձնվել թելքաօպտիկական կապի գիծը, որը ստեղծվել է ԽՍՀՄ-ի և ԳԴՀ-ի միջև միջկառավարական համաձայնագրի շրջանակներում ։
Աշխարհի առաջին անդրօվկիանոսային թելքաօպտիկական կապի գծի անցկացումն ավարտվել է 1988 թվականին (Ճապոնիայի և ԱՄՆ-ի միջև), դրա երկարությունը կազեց մոտ 10 հազար կիլոմետր ։ Առաջին անդրատլանտյան հեռախոսային օպտիկական մալուխը (TAT-8) շահագործման է հանձնվել նույնպես 1988 թվականին։ Դրա հիմքում ընկած էր Էմանուել Դեսուրվիրի կողմից լավարկված լազերային ուժեղացման տեխնոլոգիան։ TAT-8-ը մշակվում էր որպես առաջին ստորջրյա թելքաօպտիկական մալուխ ԱՄՆ-ի և Եվրոպայի միջև։
Ալիքային մուլտիպլեքսավորման համակարգերի մշակումը հնարավորություն տվեց մի քանի անգամ մեծացնել տվյալների փոխանցման արագությունը մեկ թելքով, այդպիսով 2003 թվականին կապուղիների սպեկտրային խտացման տեխնոլոգիայի կիրառման ժամանակ փոխանցման արագությունը հասավ 10,92 Տբիթ/վ (273 օպտիկական կապուղի՝ յուրաքանչյուրը 40 Գբիթ/վ արագությամբ) ։ 2009 թվականին Բելլի լաբորատորիային՝ մուլտիպլեքսավորելով 100 Գբիտ/վ արագությամբ 155 կապուղի, հաջողվեց փոխանցել տվյալները 15,5 Տբիթ/վ արագությամբ 7000 կմ հեռավորության վրա ։ 2013-ին Բելլի լաբորատորիայի գիտնականները փորձարկեցին աղմուկախլացման տեխնոլոգիա, որը թույլ է տալիս առանց ազդանշանի կրկնիչների մեկ վայրկյանում 400 Գբիտ փոխանցել օպտոթելքով ավելի քան 12800 կմ հեռավորության վրա ։
Օպտիկական թելքերի միացումը
ԹՕԿԳ կառուցման ընթացքում կարևոր խնդիր է հանդիսանում առանձին տարրերի՝ լուսատարների, ճառագայթման աղբյուրների, ընդունիչների միացումը մեկ ընդհանուր համակարգում։ Միացումները պիտի լինեն հուսալի, ունենան նվազագույն կորուստներ և ազդանշանի նվազագույն աղավաղումներ։ Միացումները կարող են լինել կցանային և ոչ կցանային։ Ոչ կցանային են կոչվում այն միացումները, որոնց օգնությամբ երկու թելք կամ մալուխ մեկ անգամ անշարժ կցվում են միմյանց։ Կցանային միացումները հնարավորություն են տալիս բազմակի միացնել և անջատել թելքերը և պարունակում են որոշակի մեխանիզմներ՝ կցաններ։ Դրանք կիրառվում են լուսատարները ճառագայթման աղբյուրների և ընդունիչների հետ միացնելու, շարքից դուրս գալու դեպքում լուսատարների փոխարինման, հսկիչ-չափիչ սարքերի միացման և այլ նպատակների համար։ Ոչ կցանային միացումները չպիտի նվազեցնեն կապի գծի մեխանիկական ամրությունը։ Կորուստները ժամանակակից ոչ կցանային միացումներում չեն գերազանցում տասնորդական դեցիբելները։ Միացման եղանակը կախված է միացվող թելքերի կամ մալուխների տեսակից, սակայն միացման եղանակը հիմնականում բաղկացած է հետևյալ գործողություններից.
Ծանոթագրություններ
Կատեգորիա:Կապ
Սեն Սեմֆորիեն դը Մաեն
Սեն Սեմֆորիեն դը Մաեն (Saint-Symphorien-de-Mahun), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 126 մարդ, բնակչության խտությունը` 6.52 մարդ/կմ²։ Բնակավայրը զբաղեցնում է 19.32 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ, Լիոն քաղաքից` 70 կմ հարավ, Պրիվա քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 85 աշխատունակ (15-64 տարեկան) բնակիչ, որոնցից ակտիվ էին 60-ը, իսկ ոչ ակտիվները` 25։ Ակտիվության ցուցանիշը կազմում է 70,6 %։ 60 աշխատունակ մարդկանցից աշխատել է 57 անձ (24 տղամարդ և 33 կին)։ Գործազուրկ են եղել 3 անձ (3 տղամարդ)։ 25 անաշխատունակներից 5-ը եղել են աշակերտներ կամ ուսանողներ, 16-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Չիվիտելլա դել Տրոնտո
Չիվիտելլա դել Տրոնտո (Civitella del Tronto), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 5217մարդ, բնակչության խտությունը կազմում է 68 մարդ/կմ²։ Զբաղեցնում է 77 կմ² մակերես։ Փոստային ինդեքս՝ 64010, հեռախոսային կոդ՝ 0861:
Կատեգորիա:Իտալիայի բնակավայրեր
Գորիսի թիվ 4 ավագ դպրոց
Գորիսի թիվ 4 ավագ դպրոց, հանրակրթական ավագ դպրոց Հայաստանի Սյունիքի մարզի Գորիս քաղաքում։
Պատմություն
Դպրոցը հիմնվել է 1968 թվականին։ Դրանից առաջ եղել է ութամյա։ 1968 թվականին  տնօրեն է եղել Անդրանիկ Բուդաղյանը, այնուհետև` Սերոբ Հովսեփյանը, Մելսիկ Ավետյանը, Էդիկ Գրիգորյանը, Արմինե Շեգունցը։ Դպրոցը 2004 թվականին  փակվել է։ 2006 թվականի դեկտեմբերի 1-ից վերաբացվել է որպես Գորիսի պետական համալսարանի հենակետային վարժարան։ 2009 թվականի սեպտեմբերից կոչվում է Գորիսի թիվ 4 ավագ դպրոց։ 2005 թվականից  մինչև այժմ տնօրենն է Արմինե Շեգունցը։
Աղբյուրներ
Կատեգորիա:Գորիսի դպրոցներ
Նեստոր Կիրշներ
Նեստոր Կառլոս Կիրշներ Օստոիչ (Néstor Carlos Kirchner Ostoić, ), Արգենտինայի նախագահը 2003 թվականի մայիսի 25-ից մինչև 2007 թվականի հոկտեմբերի 28-ը։
2007 թվականի հունվարի 11-ին նախագահ Նեստոր Կիրշները օրենք է ստորագրել, ըստ որի՝ Արգենտինան պաշտոնապես ճանաչում է Հայոց ցեղասպանությունը ։
Կենսագրություն
Նեստոր Կիրշները ծնվել է 1950 թվականի փետրվարի 25-ին Ռիո Գալիեգոսում (Պատագոնիա, Արգենտինա)՝ ներգաղթյալների ընտանիքում։ Հայրը գերմանախոս շվեյցարացի էր, որը Ռիո Գալիեգոսում առաջին ատամնատեխնիկն էր։ Նա փոստում հեռախոսավար է աշխատել, որտեղ ծանոթացել էր խորվաթական ծագում ունեցող չիլիացի Մարիա Խուանա Օսթոիչի հետ, որի հետ շուտով ամուսնացել է։ Նրանք ունեցել են երեք երեխա՝ Ալիսիան (ապագայում՝ սոցիալական զարգացման նախարար), Նեստորը (Արգենտինայի ապագա նախագահ) և Մարիա Քրիստինան (ապագայում դարձել է դեղագործ)։
Նեստորը 1976 թվականին ավարտել Է Լա Պլատայի ազգային համալսարանը և ստացել իրավաբանի դիպլոմ։ 1975 թվականին ամուսնացել է համակուրսեցի Քրիստինա Ֆեռնանդեսի հետ։ Համալսարանն ավարտելուց հետո վերադարձել է հայրենի քաղաք և զբաղվել փաստաբանական գործունեությամբ։ Ռազմական բռնապետության տարիներին նա ստիպված էր հաճախ թաքնվել իր ընկերների իշխանություններից։ Մի անգամ նրան ձերբակալել են, բայց 3 օր անց ազատ ազատ արձակել։
1982 թվականին սկսել է աշխատել Սանտա Կրուս նահանգի վարչակազմում, 1987 թվականին գլխավորել է հայրենի քաղաքի վարչակազմը, իսկ 1991 թվականին դարձել Սանտա Կրուս նահանգի նահանգապետ։
2003 թվականի ընտրություններում հաղթել է Արգենտինայի նախկին նախագահ Մենեմին։
Նախագահություն
Կիրշները ապրել է աղքատ երկրում, որտեղ տնտեսական ճգնաժամ էր տիրում։ Արգենտինան մի երկիր էր, որը ժամանակին Եվրոպայի զարգացած երկրների հետ նույն մակարդակի վրա էր գտնվում, սակայն հայտնվել էր տնտեսական խնդիրների, պարտքերի և կոռուպցիայի մեջ։
Շուտով՝ իշխանության գալուց հետո, Կիրշները փոփոխություններ է կատարել Արգենտինայի Գերագույն դատարանում։ Նա մեղադրել է որոշ դատավորների դրամաշորթության մեջ և ճնշում գործադրել նրանց վրա, որպեսզի նրանք հրաժարական տան, ինչպես նաև նպաստել է մյուս երկու դատավորների հեռացմանը։ Իրավունքի աջակից և կրոնական պահպանողական դատավորների մեծամասնության փոխարեն նա նշանակել է նորերի, ովքեր գաղափարապես ավելի մոտ են եղել իրեն, այդ թվում՝ երկու կանանց (նրանցից մեկը՝ ընդհանուր առմամբ ճանաչված աթեիստ էր)։ Կիրշները նաև բազմաթիվ գեներալների և ծովակալների ստիպել է հրաժարական տալ, որոնցից մի քանիսի հեղինակությունը արատավորվել է «կեղտոտ պատերազմի» ոճրագործություններով։
Կիրշները գաղտնազերծել է հատուկ ծառայությունների արխիվները, որոնք տեղեկություններ են պարունակել Երկրորդ համաշխարհային պատերազմից հետո երկրում ապաստան գտած նացիստական ռազմական հանցագործների մասին։ Նեստոր Կիրշները սկսել է երկրի արտաքին պարտքի վճարումը, երկիրը դուրս է բերել պատմության «մութ շերտից»։
Արտաքին քաղաքականության մեջ ԱՄՆ-ի հետ «հավասարակշռված» հարաբերությունների կողմնակիցն էր, շարունակել է Ֆոլքլենդյան կղզիների հարցով Մեծ Բրիտանիայի հետ երկխոսությունը, կողմնակից էր Ալբիոնի հետ հարաբերությունների ջերմացմանը և կայունացմանը։ Եվրոպայի հետ հարաբերությունները Կիրշների նախագահության օրոք սառել են, Արգենտինան համաձայն չէր ԱՀԿ-ում ԵՄ դիրքորոշման հետ։ Կենտրոնական դեր էր հատկացնում Միավորված ազգերի կազմակերպության (ՄԱԿ) միջազգային խնդիրների լուծման գործում։ ՄԱԿ-ի Անվտանգության խորհրդի ընդլայնման հակառակորդն էր Գերմանիայի, Ճապոնիայի, Հնդկաստանի և Բրազիլիայի հաշվին։ Կիրշները մեծ ուշադրություն է դարձրել ահաբեկչության դեմ պայքարին, հանդես եկել Ռուսաստանում ահաբեկչությունների դատապարտմամբ։ Եղել է ՄԱԿ-ի խաղաղապահ գործողություններին Արգենտինայի մասնակցության կողմնակից։ Պաշտպանում էր միջուկային զենքի չտարածման քաղաքականությունը և զինաթափումը։ Դատապարտել Է Իրաքում ՆԱՏՕ-ի ռազմական գործողությունը՝ համարելով, որ կարգավորման գլխավոր դերը պետք է զբաղեցնի ՄԱԿ-ը։ Մերձավորարևելյան հակամարտությունում նա դատապարտել է ինչպես պաղեստինցիներին, այնպես էլ իսրայելցիներին։ Ամերիկացիների կողմից Կուբայի շրջափակման հակառակորդն էր։
Քիրշների «Հաղթանակի ճակատ» կուսակցությունը հաղթանակ է տարել 2005 թվականի խորհրդարանական ընտրություններում (հավաքել է ընտրողների ձայների ավելի քան 40 տոկոսը)։
Սակայն 2007 թվականին նա հայտարարել է, որ չի առաջադրվի Արգենտինայի նախագահի պաշտոնում՝ չնայած երկրի բնակչության ավելի քան 60 տոկոսի աջակցությանը։ Երկրի նախագահի պաշտոնից հրաժարական է տվել 2007 թվականի հոկտեմբերի 28-ին՝ նոր նախագահի՝ նրա կնոջ՝ Քրիստինա Կիրշների ընտրության կապակցությամբ։